KOMISSION ASETUS (EY) N:o 608/94,
annettu 18 päivänä maaliskuuta 1994,
yksityiskohtaisista soveltamissäännöistä kesannointimaan käytön soveltamisesta yhteisössä valmistettavien tuotteiden raaka-aineiden tuottamiseen ensisijaisesti muihin tarkoituksiin kuin elintarvikkeiksi tai eläinten ruokintaan annetun asetuksen (ETY) N:o 334/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 232/94(2), ja erityisesti sen 12 artiklan,
sekä katsoo, että
asetuksen (ETY) N:o 1765/92 7 artiklan 4 kohdan mukaan kesannoiduilla mailla saa tuottaa raaka-aineita, joita käytetään yhteisössä pääasiassa muihin tarkoituksiin kuin ihmisten tai eläinten ruokintaan tarkoitettujen tuotteiden valmistukseen, jos otetaan käyttöön tehokkaat valvontajärjestelmät,
asetuksen (ETY) N:o 1765/92 nojalla komissiolla on toimivalta vahvistaa edellytykset, jotka koskevat viljelyä kesannoiduille maille korvauksetta; näillä mailla olisi sallittava sokerijuurikkaan viljely korvauksetta, jos se ei vaikuta haitallisesti sokerimarkkinoihin; on kuitenkin tarpeen varmistaa, että tällainen viljely on niiden sääntöjen mukainen, joita sovelletaan kesannoitujen maiden käyttöön muiden kuin elintarvikkeiksi tarkoitettujen kasvustojen tuottamiseen,
vakuus olisi annettava, vaikka korvausta ei makseta; sopimuksen allekirjoittamisen vaatiminen ennen sokerijuurikkaiden kylvämistä aiheuttaisi käytännön vaikeuksia ensimmäisenä soveltamisvuonna,
on tarpeen tarkentaa, että mikään kesannoiduilla mailla tuotettu raaka-aine, välituote, lopputuote, rinnakkaistuote tai sivutuote ei voi saada oikeutta neuvoston asetuksen (ETY) N:o 729/70(3), sellaisena kuin se on viimeksi muutettuna asetuksella (ETY) N:o 2048/88(4), 1 artiklan 2 kohdan nojalla rahoitettuun toimenpiteeseen,
kokemus on osoittanut, että hakija voi säilyttää oikeutensa korvaukseen vaikka keräilijän tai ensimmäisen jalostajan toimivaltaiselle viranomaiselle toimittama sopimusjäljennös myöhästyy,
järjestelmän tehokkaan valvonnan vuoksi on tarpeen, että keräilijä antaa toimivaltaiselle viranomaiselle yksityiskohtaiset tiedot ensimmäisestä jalostajasta kahdenkymmenen työpäivän kuluessa siitä, kun raaka-aine toimitetaan mainitulle jalostajalle,
olisi tarkennettava, että T 5 -tarkastuskappale ei saisi koskea ainoastaan kolmansiin maihin vietäviksi tarkoitettujen lopputuotteiden kuljetusta yhteisössä,
kokemus on osoittanut, että ei ole tarpeen vaatia, että jalostajat laativat päivittäisiä selvityksiä; toimivaltaisten viranomaisten olisi vahvistettava tietojen päivittämistiheys,
tietyt monivuotisista kasveista saadut raaka-aineet hyväksytään komission asetuksen (ETY) N:o 2595/93(5) mukaiseen korvausjärjestelmään; sen vuoksi olisi poistettava nämä raaka-aineet komission asetuksen (ETY) N:o 334/93(6) liitteen I hyväksyttävien raaka-aineiden luettelosta,
olisi muutettava luettelo lopputuotteista, jotka voidaan valmistaa kesannoiduilla mailla muuhun tarkoitukseen kuin elintarvikkeeksi viljellyistä tuotteista, ja
tässä asetuksessa säädetyt toimenpiteet ovat viljan, rasvojen, kuivattujen rehujen ja sokerin hallinnollisen sekakomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 334/93 seuraavasti.
1) Lisätään seuraava 2 a artikla:
"2 a artikla
Asetuksen (ETY) N:o 1765/92 2 artiklan 5 kohdan mukaista korvausta ei makseta niiden maiden osalta, joille on istutettu sokerijuurikasta. Kaikkia tämän asetuksen säännöksiä sovelletaan kuitenkin kesannoiduilla mailla viljeltyihin sokerijuurikkaisiin samoin kuin niitä sovellettaisiin, jos korvaus olisi maksettu."
2) Korvataan 5 artikla seuraavasti:
"5 artikla
Kesannoiduilla maalla viljellyt raaka-aineet sekä välituotteet, lopputuotteet, rinnakkaistuotteet tai sivutuotteet, joihin sovelletaan 6 artiklan mukaista sopimusta, eivät ole oikeutettuja neuvoston asetuksen (ETY) N:o 729/70(*) 1 artiklan 2 kohdassa säädettyihin toimenpiteisiin.
(*) EYVL N:o L 94, 9.4.1986, s. 9"
3) Lisätään 6 artiklan 1 kohtaan, sanojen "ensimmäisen jalostajan kanssa tekemä sopimus" jälkeen seuraava:
"CN-koodiin 1212 91 kuuluvia markkinointivuonna 1994/1995 korjattavia sokerijuurikkaita koskevat sopimukset voidaan kuitenkin allekirjoittaa kylvön jälkeen, mutta ennen 15 päivää toukokuuta 1994".
4) Korvataan 7 artiklan 4 kohdan b alakohta seuraavasti:
"b) jäljennös sopimuksesta on jätetty tapauskohtaisesti keräilijän tai ensimmäisen jalostajan toimivaltaiselle viranomaiselle, jos 8 artiklan 2 kohdassa mainitut edellytykset on täytetty ja jos keräilijä tai ensimmäinen jalostaja on toimittanut 8 artiklan 4 kohdan a alakohdassa tarkoitetut tiedot;"
5) Muutetaan 8 artikla seuraavasti.
a) Poistetaan 1 kohdan toinen virke.
b) Korvataan 4 kohdan b alakohta seuraavasti:
"b) Keräilijän on ilmoitettava omalle toimivaltaiselle viranomaiselle 20 työpäivän kuluessa toimituksesta ensimmäiselle jalostajalle vastaanottamansa raaka-aineen ensimmäisen jalostajan nimi ja osoite."
6) Muutetaan 9 artikla seuraavasti.
a) Poistetaan 1 kohdan toinen alakohta.
b) Korvataan 2 kohta seuraavasti:
"2 Sopimuksen toteuttamiseksi oikealla tavalla vakuus on 120 prosenttia jokaista sopimuksen kohteena olevaa lohkoa koskevan korvauksen määrästä. Jos sokerijuurikkaita viljellään kesannoiduilla mailla, vakuus on 120 prosenttia korvauksesta, joka maksettaisiin, jos kullakin sokerijuurikaslohkolla, josta on tehty sopimus, viljeltäisiin jotakin liitteessä I luetelluista raaka-aineista. Vakuus vapautetaan suhteessa ensisijaiselta käyttötarkoitukseltaan muuksi kuin elintarvikkeeksi tarkoitettuihin lopputuotteisiin sisältyviin määriin, jos keräilijän tai ensimmäisen jalostajan toimivaltainen viranomainen on saanut todisteen sopimuksen kattavan raaka-aineen jalostamisesta 6 artiklan 1 kohdan g alakohdan vaatimusten mukaisesti. Jos sopimusta on mukautettu tai se on mitätöity 7 artiklan 2 kohdan edellytyksin vakuutta vähennetään suhteessa pinta-alan vähennykseen.
7) Muutetaan 10 artiklan 6 kohta seuraavasti.
a) Korvataan ensimmäinen alakohta seuraavasti:
"Jos yksi tai useampi 6 artiklassa tarkoitettuun sopimukseen sisältyvistä lopputuotteista, välituotteista, rinnakkaistuotteista tai sivutuotteista on tarkoitettu vietäväksi kolmanteen maahan, yhteisössä tapahtuvassa kuljetuksessa on oltava mukana T 5 -tarkastuskappale, jonka on myöntänyt sen jäsenvaltion toimivaltainen viranomainen, jossa tuotteet on tuotettu."
b) Korvataan kolmas alakohta seuraavasti:
Tämä vaatimus koskee ainoastaan tapauksia, joissa liitteessä II tarkoitettu lopputuote tai 6 artiklassa tarkoitettuun sopimukseen sisältyvä välituote, rinnakkaistuote tai sivutuote on oikeutettu vientitukeen, jos se on tuotettu jostakin liitteeseen I sisältyvästä raaka-aineesta, joka on viljelty tämän järjestelmän ulkopuolella."
8) Korvataan 11 artiklan 1 kohdassa b ilmaisu 'päivittäin` ilmaisulla 'toimivaltaisen viranomaisen myöhemmin määrittämin säännöllisin väliajoin".
9) Poistetaan 14 artikla.
10) Poistetaan 17 artiklan toinen kohta.
11) Muutetaan liite I seuraavasti.
a) Poistetaan seuraava:
TAULUKON PAIKKA
"
b) Lisätään seuraava:
TAULUKON PAIKKA
"
12) Muutetaan liite II seuraavasti:
a) Lisätään a kohtaan seuraava luetelmakohta:
"- CN-koodeihin 1904 10:stä ja 1905 90 90 kuuluva pakkausmateriaali, jos on saatu todiste siitä, että tuotteita on käytetty muihin tarkoituksiin kuin elintarvikkeiksi tämän asetuksen 9 artiklan 2 kohdan mukaisesti,"
b) korvataan b kohdan toinen luetelmakohta seuraavasti:
"- kaikki komission asetuksessa (ETY) N:o 1722/93(**) mainitut tuotteet, jos niitä ei ole valmistettu kesannoiduilla mailla viljellyistä viljoista tai perunoista ja ne eivät sisällä kesannoiduilla mailla viljellyistä viljoista tai perunoista valmistettuja tuotteita,
(**) EYVL N:o L 159, 1.7.1993, s. 112"
c) lisätään b kohtaan seuraava luetelmakohta:
"- kaikki neuvoston asetuksessa (ETY) N:o 1010/86(***) mainitut tuotteet, jos niitä ei ole valmistettu kesannoiduilla mailla viljellyistä sokerijuurikkaista ja ne eivät sisällä kesannoiduilla mailla viljellyistä sokerijuurikkaista valmistettuja tuotteita.
(***) EYVL N:o L 94, 9.4.1986, s. 9"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Edellä 1 artiklan 4 kohtaa sovelletaan kaikkiin asetuksen (ETY) N:o 1765/92 7 artiklan 4 kohdan nojalla tehtyihin korvaushakemuksiin, jotka koskevat markkinointivuodesta 1993/1994 korjattaviksi tarkoitettuja raaka-aineita.
Edellä 1 artiklan 11 kohdan b alakohtaa sovelletaan välittömästi markkinointivuoden 1994/1995 kesannointiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä maaliskuuta 1994.